Z Á P I S N I C A

zapísaná v priebehu zasadnutia Obecného zastupiteľstva dňa 13. 01. 2017

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Schválenie Zmluvy o zriadení vecného bremena
5. Správa starostky obce o činnosti za rok 2016
6. Rôzne

 7. Diskusia

 8. Schválenie uznesenia

 9. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice Vidrovú Gabrielu a Poliaka Rastislava.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce oboznámila prítomných s návrhom Zmluvu k zriadeniu vecného bremena so Stredoslovenskou energetikou. Predmetom zmluvy je zriadenie vecného bremena spočívajúceho v práve uloženia podzemného elektrického vedenia a pre ochranné pásmo 1 m na každú stranu od vedenia na časti pozemku parcel č. KNE , 625/1 ostatné plochy o výmere 2617 m2 v rozsahu 74 m2 vymedzenom geometrickým plánom č. 8/2016 vypracovaným Ing. Jozef Pažickým. Zmluva bude zavkladovaná na Správe katastra bezplatne. Ide o pozemok vo vlastníctve obce, popri miestnej komunikácii smerom do Roháča, kde bolo vybudované elektrické vedenie, ku ktorému je v budúcnosti možnosť zrealizovať i ďalšie prípojky.

K bodu 5:

Starostka obce v tejto časti zasadnutia sumarizovala spoločnú prácu a dosiahnuté výsledky za rok 2016. Spomenula všetky akcie, ktoré boli zrealizované i tie, v ktorých plánuje v tomto kalendárnom roku pokračovať.

K bodu 6 a k bodu 7:

Starostka obce oboznámila prítomných s krokmi, ktorými sa bude postupovať pri prenájme budovy TJ, informovala o prácach, ktoré bude nutné vykonať na budove ako prvoradé.

Starostka obce pripomenula, že v mesiaci január 2017 navštívi jubilantku obce p. Hlušíkovú Dorotu a privítala by, aby sa návštevy zúčastnili i poslanci OZ.

Starostka obce predniesla základné informácie o priebehu nadchádzajúcich Furmanských pretekov, o postupoch, ktoré boli spoločne s p. Blaškom a OU Dolný Hričov dohodnuté.

Prítomní sa v diskusii k téme Fašiangy a karneval 2017 zhodli, že budú zrealizované tak, ako v uplynulom roku – 24. februára 2017 o 17.00 hodine.

K bodu 8:

Pracovníčka M. Hulínová na záver prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 9:

Starostka obce poďakovala prítomným za účasť.

Zapísala Miroslava Hulínová

13.01.2017

 Jarmila Dobroňová

 starosta obce

Overovatelia zápisnice: Gabriela Vidrová ............................

 Rastislav Poliak ............................